The Case of the Whitechapel Vampire
<s>The Case of the Whitechapel Vampire (srpskohrvatski: Slučaj vampira iz Whitechapela) je kanadski televizijski film iz 2002. godine, posljednji film iz Hallmarkovog serijala o Sherlocku Holmesu.</s><s>Film je, kao i sva tri ranija, režirao Rodney Gibbons, koji je ovoga puta preuzeo i scenarističke dužnosti, koje je dotad odrađivao Joe Wiesenfeld.</s><s>Slučaj vampira iz Whitechapela je prvi od četiri filma koji je temeljen na originalnom scenariju, a nije bio adaptacija neke od Doyleovih priča, mada se sličan motiv onome iz filma pojavljuje u priči "The Adventure of the Sussex Vampire".</s><s>Matt Frewer i Kenneth Welsh su reprizirali svoje uloge Holmesa i Watsona, a u filmu se pojavljuje još i Shawn Lawrence kao brat Marstoke.</s>

<s>Film je sniman u Montrealu u studenom i prosincu 2001. godine, a premijerno je emitiran 27. listopada 2002. godine na Hallmarku.</s>

<s>Radnja</s>

<s>Sherlock Holmes i dr. Watson rješavaju slučaj misterioznih smrti redovnika u Whitechapelu, predjelu Londona zloglasnom zbog serijskih ubojstava Jacka Trbosjeka.</s><s>Slučaj je utoliko specifičan što se čini kako je redovnike ubio vampir, odnosno kako u cijeloj priči postoji nadnaravni element, kojeg Holmes negira.</s><s>Preispitujući različite elemente stvarnosti, Holmes se sukobljava s bratom Marstokeom, ali i Watsonom oko postojanja nadnaravnih elemenata u samom slučaju.</s><s>Na samom kraju, Holmes, prerušen u redovnika, razotkriva brata Abela kao navodnog vampira, međutim sama prisutnost nadnaravnog elementa ostaje još uvijek sporna.</s>

<s>Glumačka postava 
 Matt Frewer kao Sherlock Holmes, slavni detektiv koji je pozvan da riješi misteriozne smrti u opatiji u Whitechapelu.</s><s>Kenneth Welsh kao dr. John H. Watson, njegov odani prijatelj i suradnik, koji mu pomaže u rješavanju slučaja.</s><s>Shawn Lawrence kao brat Marstoke, voditelj opatije u kojoj se odvijaju ubojstva.</s><s>Tom Rack kao brat Abel, jedan od redovnika.</s><s>Michel Perron kao Attlay Jones, inspektor iz Scotland Yarda.</s><s>Kathleen McAuliffe kao gđa.</s><s>Hudson, Holmesova i Watsonova stanodavka.</s>

<s>Vanjske veze</s>

<s>TV-filmovi 2002.</s><s>Kanadski filmovi
Filmovi na engleskom jeziku
Filmovi o Sherlocku Holmesu</s>

